Ericu950/Stoicheia-meter-silver huggingface dataset:
εἰκότως οὖν ἐξασθενήσασαι πάντα τρόπον καὶ κλιθεῖσαι δι αὑτῶν ὑπὸ τῶν ἀντιπάλων παθῶν ῥᾳδίως ἀνατρέπονται .
φυσικώτατα δὲ ἐκεῖνο εἴρηται , ὅτι τῶν πέντε βασιλέων δύο μὲν εἰς φρέατα ἐμπίπτουσι , τρεῖς δὲ πρὸς φυγὴν ὥρμησαν  Gen .
ἁφὴ μὲν γὰρ καὶ γεῦσις ἄχρι τῶν τοῦ σώματος βαθυτάτων ἀφικνοῦνται σπλάγχνοις παραπέμπουσαι τὰ οἰκεῖα πρὸς διοίκησιν , ὀφθαλμοὶ δὲ καὶ ὦτα καὶ ὄσφρησις ἔξω τὰ πολλὰ βαίνουσαι ἀποδιδράσκουσι τὴν δουλείαν τοῦ σώματος .
οἷς ἅπασιν ἐφεδρεύων ὁ ἀστεῖος , ἐπειδὴ κατεῖδε τὰ σύμμαχα καὶ φίλα πρὸ μικροῦ νοσοῦντα καὶ πόλεμον ἀντ εἰρήνης ταῖς ἐννέα βασιλείαις γενόμενον , πρὸς τὰς πέντε τῶν τεττάρων περὶ κράτους ἀρχῆς ἁμιλλωμένων , ἐξαπιναίως καιροφυλακήσας ἐπιτίθεται , φιλοτιμούμενος δημοκρατίαν , τὴν ἀρίστην τῶν πολιτειῶν , ἀντὶ τυραννίδων καὶ δυναστειῶν ἐν τῇ ψυχῇ καταστήσασθαι καὶ τὸ ἔννομον καὶ τὸ δίκαιον ἀντὶ παρανομίας καὶ ἀδικίας , αἳ τέως ἐπεκράτουν .
ἔστι δ οὐ πλάσμα μύθου τὸ λεχθέν , ἀλλὰ πρᾶγμα τῶν ἀψευδεστάτων ἐν ἡμῖν αὐτοῖς θεωρούμενον ·
πολλάκις μὲν γὰρ ὁμόνοιαν τὴν πρὸς τὰ πάθη διατηροῦσιν αἱ αἰσθήσεις χορηγοῦσαι τὰ αἰσθητὰ αὐτοῖς , πολλάκις δὲ καὶ στασιάζουσι μηκέτ ἀξιοῦσαι τὰ ἴσα τελεῖν ἢ μὴ δυνάμεναι διὰ τὸ παρεῖναι τὸν σωφρονιστὴν λόγον ·
ὃς ἐπειδὰν ἀναλάβῃ τὴν αὑτοῦ παντευχίαν , τὰς ἀρετὰς καὶ τὰ τούτων δόγματα καὶ θεωρήματα , δύναμιν ἀνανταγώνιστον , ἐρρωμενέστατα κρατεῖ ·
φθαρτὰ γὰρ ἀφθάρτῳ συνοικεῖν οὐ θέμις 0 .
αἱ μὲν οὖν ἐννέα δυναστεῖαι τεττάρων παθῶν καὶ πέντε αἰσθήσεων φθαρταί τε καὶ φθορᾶς αἴτιαι , ὁ δ ὁρμητηρίῳ χρώμενος ταῖς ἀρεταῖς λόγος ἱερὸς καὶ θεῖος ὄντως , ἐν ἀριθμῷ ταττόμενος δεκάδι τῇ παντελείᾳ , πρὸς ἅμιλλαν ἐλθών , ἐρρωμενεστέρᾳ δυνάμει τῇ κατὰ θεὸν χρώμενος ἀνὰ κράτος νικᾷ τὰς εἰρημένας δυναστείας 0 .
χρόνῳ δ ὕστερον αὐτῷ τελευτᾷ ἡ γυνὴ θυμηρεστάτη καὶ τὰ πάντα ἀρίστη , μυρία δείγματα τῆς φιλανδρίας ἐνεγκαμένη , τὴν σὺν αὐτῷ τῶν συγγενῶν ἀπόλειψιν , τὴν ἐκ τῆς οἰκείας ἀνενδοίαστον μετάστασιν , τὰς ἐπὶ τῆς ἀλλοδαπῆς συνεχεῖς καὶ ἐπαλλήλους πλάνας , τὰς κατὰ λιμὸν ἐνδείας , τὰς ἐν πολέμοις συστρατείας .
ἀεὶ γὰρ καὶ πανταχοῦ παρῆν οὐδένα τόπον ἢ καιρὸν ἀπολείπουσα , κοινωνὸς ὄντως βίου καὶ τῶν κατὰ τὸν βίον πραγμάτων , ἐξ ἴσου δικαιοῦσα μετέχειν ἀγαθῶν ὁμοῦ καὶ κακῶν ·
οὐ γὰρ ὥσπερ ἔνιαι τὰς μὲν κακοπραγίας ἀπεδίδρασκε , ταῖς δ εὐτυχίαις ἐφήδρευεν , ἀλλὰ τὸν ἐν ἀμφοτέραις κλῆρον ὡς ἐπιβάλλοντα καὶ ἁρμόττοντα γαμετῇ μετὰ προθυμίας πάσης ἀνεδέχετο .
πολλὰ δὲ ἔχων ἐγκώμια τῆς ἀνθρώπου διεξιέναι , ἑνὸς ὑπομνησθήσομαι , ὃ γενήσεται καὶ τῶν ἄλλων σαφεστάτη πίστις .
ἄγονος γὰρ οὖσα καὶ στεῖρα , δείσασα μὴ κατὰ τὸ παντελὲς ἔρημος γενεᾶς ὁ θεοφιλὴς οἶκος ἀπολειφθῇ , προσελθοῦσα τῷ ἀνδρί φησι τάδε ·
„ πολὺν μὲν ἤδη χρόνον συμβιοῦμεν ἀλλήλοις εὐαρεστοῦντες , οὗ δὲ χάριν καὶ αὐτοὶ συνεληλύθαμεν καὶ ἡ φύσις τὴν ἀνδρὸς καὶ γυναικὸς ἡρμόσατο κοινωνίαν , τέκνων γένεσις οὐκ ἔστιν , ἀλλ οὐδ  εἰσαῦθις ἐξ ἐμοῦ γε ὑπερήλικος ἤδη γεγονυίας ἐλπίζεται .
μὴ δὴ παραπόλαυε τῆς ἐμῆς ἀγονίας μη δ ἕνεκα τῆς πρὸς ἐμὲ εὐνοίας αὐτὸς δυνάμενος εἶναι πατὴρ κεκώλυσο ·
ζηλοτυπία γὰρ οὐκ ἂν γένοιτό μοι πρὸς ἑτέραν , ἣν οὐ δι ἐπιθυμίαν ἄλογον ἄξῃ , νόμον δὲ φύσεως ἐκπιμπλὰς ἀναγκαῖον .
οὗ χάριν οὐχ ὑπερθήσομαι νυμφοστολεῖν ὡς τὸ ἐνδέον ἐμοὶ μέλλουσαν ἐκπληροῦν ·
καὶ εἴ γε ἀπαντήσειαν αἱ περὶ σπορᾶς τέκνων εὐχαί , σὰ μὲν ἔσται τὰ γεννώμενα γνήσια , θέσει δὲ πάντως ἐμά 0 .
πρὸς δὲ τὸ ἀνύποπτον τῆς ζηλοτυπίας ἐμήν , εἰ βούλει , θεράπαιναν ἀγαγοῦ , τὸ μὲν σῶμα δούλην , ἐλευθέραν δὲ καὶ εὐγενῆ τὴν διάνοιαν , ἧς ἐκ πολλῶν χρόνων πεῖραν ἔλαβον καὶ βάσανον , ἀφ ἧς ἡμέρας τὸ πρῶτον εἰς τὴν ἐμὴν οἰκίαν ἤχθη , γένος μὲν Αἰγυπτίαν , τὴν δὲ προαίρεσιν Ἑβραίαν .
ἔστι μὲν ἡμῖν οὐσία πολλὴ καὶ ἄφθονος πλοῦτος , οὐχ ὡς μετοίκοις  ἤδη γὰρ τῶν αὐτοχθόνων τοὺς ἐν εὐτυχίαις λαμπραῖς ὑπερβάλλομεν  , κληρονόμος δ οὐδεὶς ἀποδέδεικται καὶ διάδοχος , καίτοι γε εἶναι δυνάμενος , ἂν ταῖς ἐμαῖς παραινέσεσι πεισθῇς 0 .
“ ὁ δὲ θαυμάσας τῆς γυναικὸς ἔτι μᾶλλον τὴν ἀεὶ καινουμένην φιλανδρίαν καὶ νεάζουσαν καὶ τὸ περὶ τοῦ μέλλοντος ἐξεταστικὸν καὶ προμηθὲς ἄγεται τὴν ὑπ αὐτῆς δοκιμασθεῖσαν ἄχρι τοῦ παιδοποιήσασθαι , ὡς δ οἱ σαφέστατα διηγούμενοί φασιν , ἄχρι τοῦ μόνον ἐγκύμονα γενέσθαι ·
γενομένης δ  οὐκ εἰς μακράν , ἀποσχέσθαι διά τε φυσικὴν ἐγκράτειαν καὶ τὴν τιμήν , ἣν ἀπένεμε τῇ γαμετῇ 0 .
γίνεται μὲν οὖν υἱὸς ἐκ τῆς θεραπαινίδος εὐθὺς τότε , γίνεται δὲ καὶ μακροῖς χρόνοις ὕστερον γνήσιος ἀπεγνωκόσι τὴν ἐξ ἀλλήλων γένεσιν , ἆθλον κ αλοκἀγαθίας ἐλπίδος πάσης τελειότερον τοῦ φιλοδώρου θεοῦ παρασχόντος .
τοσαῦτα μὲν ἀπόχρη δείγματα περὶ τῆς γυναικὸς εἰρῆσθαι , πλείω δ ἐστὶν ἐγκώμια τοῦ σοφοῦ , ὧν ὀλίγῳ πρότερον ἔνια διεξῆλθον ·
λέξω δὲ καὶ τὸ περὶ τὴν τελευτὴν τῆς γυναικὸς οὐκ ἄξιον ἔργον ἡσυχασθῆναι .
τοιαύτην γὰρ ἀποβαλὼν κοινωνὸν τοῦ σύμπαντος βίου , οἵαν ἔδειξεν ὁ λόγος καὶ μηνύουσιν οἱ χρησμοί , τῆς λύπης ἐπαποδυομένης ἤδη καὶ κατὰ τῆς ψυχῆς κονιομένης ὥσπερ ἀθλητὴς ἐπεκράτησε ῥώσας καὶ θαρσύνας εὖ μάλα τὸν ἀντίπαλον φύσει τῶν παθῶν λογισμόν , ᾧ συμβούλῳ παρὰ πάντα τὸν βίον χρώμενος τότε διαφερόντως ἠξίωσε πείθεσθαι τὰ βέλτιστα παραινοῦντι καὶ συμφέροντα .
ἦν δὲ ταυτί ·
μή τε πλέον τοῦ μετρίου σφαδᾴζειν ὡς ἐπὶ καινοτάτῃ καὶ ἀγενήτῳ συμφορᾷ μή τε ἀπαθείᾳ καθάπερ μηδενὸς ὀδυνηροῦ συμβεβηκότος χρῆσθαι , τὸ δὲ μέσον πρὸ τῶν ἄκρων ἑλόμενον μετριοπαθεῖν πειρᾶσθαι , τῇ μὲν φύσει τὸ οἰκεῖον χρέος ἀπολαβούσῃ μὴ δυσχεραίνοντα , τὸ δὲ συμβεβηκὸς ἡσυχῇ καὶ πρᾴως ἐπελαφρίζοντα 0 .
μαρτυρίαι δὲ τούτων ἐν ταῖς ἱεραῖς βίβλοις κατάκεινται , ἃς οὐ θέμις ψευδομαρτυριῶν ἁλῶναι , μηνύουσαι ὅτι βραχέα τῷ σώματι ἐπιδακρύσας θᾶττον ἀπανέστη τοῦ νεκροῦ , τὸ πενθεῖν ἐπὶ πλέον , ὡς ἔοικεν , ἀλλότριον ἡγησάμενος σοφίας , ὑφ ἧς ἀνεδιδάχθη τὸν θάνατον νομίζειν μὴ σβέσιν ψυχῆς , ἀλλὰ χωρισμὸν καὶ διάζευξιν ἀπὸ σώματος , ὅθεν ἦλθεν ἀπιούσης 0 ·
ἦλθε δέ , ὡς ἐν τῇ κοσμοποιίᾳ δεδήλωται , παρὰ θεοῦ .
καθάπερ δὲ οὐδεὶς ἂν ἄχθοιτο τῶν μετρίων χρέος ἢ παρακαταθήκην ἀποτίνων τῷ προεμένῳ , τὸν αὐτὸν τρόπον οὐ δὲ τῆς φύσεως ἀπολαμβανούσης τὰ οἰκεῖα χαλεπαίνειν ᾤετο δεῖν , ἀλλὰ τοῖς ἀναγκαίοις ἀσμενίζειν .
ὡς δ ἧκον οἱ ἐν τέλει τῶν κατὰ τὴν χώραν συναλγήσοντες , ἰδόντες οὐδὲν τῶν ἐν ἔθει παρ αὐτοῖς γινομένων ἐπὶ τοῖς πενθοῦσιν , οὐκ ὀλόφυρσιν , οὐ θρῆνον , οὐ κοπετόν , οὐκ ἀνδρῶν , οὐ γυναικῶν , ἀλλὰ τῆς συμπάσης οἰκίας εὐσταθῆ καὶ νηφάλιον κατήφειαν , ἐθαύμαζον οὐ μετρίως καὶ τὸν ἄλλον βίον προκαταπεπληγμένοι τοῦ ἀνδρός .
εἶτ  οὐ στέγοντες ἐν ἑαυτοῖς τὰ τῆς ἀρετῆς αὐτοῦ μεγέθη καὶ κάλλη  πάντα γὰρ ἦν ἐξαίρετα  προσελθόντες ἐξεφώνησαν „ βασιλεὺς παρὰ θεοῦ εἶ σὺ ἐν ἡμῖν “  Gen .
23 , 6  , ἀληθέστατα λέγοντες ·
αἱ μὲν γὰρ ἄλλαι βασιλεῖαι πρὸς ἀνθρώπων καθίστανται , πολέμοις καὶ στρατείαις καὶ κακοῖς ἀμυθήτοις , ἅπερ ἀντεπιφέρουσιν ἀλληλοκτονοῦντες οἱ δυναστειῶν ἐφιέμενοι , πεζὰς καὶ ἱππικὰς καὶ ναυτικὰς δυνάμεις ἐπιτειχίζοντες ·
τὴν δὲ τοῦ σοφοῦ βασιλείαν ὀρέγει θεός , ἣν παραλαβὼν ὁ σπουδαῖος οὐδενὶ μὲν αἴτιος γίνεται κακοῦ , πᾶσι δὲ τοῖς ὑπηκόοις ἀγαθῶν κτήσεως ὁμοῦ καὶ χρήσεως , εἰρήνην καὶ εὐνομίαν καταγγέλλων .
ἔστι δὲ καὶ ἀνάγραπτος ἔπαινος αὐτῷ χρησμοῖς μαρτυρηθείς , οὓς Μωυσῆς ἐθεσπίσθη , δι οὗ μηνύεται ὅτι „ ἐπίστευσε τῷ θεῷ “  Gen .
15 , 6  , ὅπερ λεχθῆναι μὲν βραχύτατόν ἐστιν , ἔργῳ δὲ βεβαιωθῆναι μέγιστον 0 .
τίνι γὰρ ἄλλῳ πιστευτέον ;
ἆρά γε ἡγεμονίαις ἢ δόξαις καὶ τιμαῖς ἢ περιουσίᾳ πλούτου καὶ εὐγενείᾳ ἢ ὑγείᾳ καὶ εὐαισθησίᾳ ἢ ῥώμῃ καὶ κάλλει σώματος 0 ;
ἀλλὰ ἀρχὴ μὲν πᾶσα σφαλερὸν μυρίους ἔχουσα τοὺς λοχῶντας ἐφέδρους 0 ·
εἰ δέ που καὶ βεβαιωθείη , μετὰ μυρίων ὅσων κακῶν , ἃ δρῶσι καὶ πάσχουσιν οἱ ἐν ταῖς ἡγεμονίαις , βεβαιοῦται .
δόξαι δὲ καὶ τιμαὶ κτῆμα σφαλερώτατον , ἐν ἀκρίτοις ἤθεσι καὶ πτηνοῖς λόγοις ἀνεξετάστων ἀνθρώπων σαλεῦον 0 ·
κ ἂν εἰ παραμένοι , γνήσιον ἀγαθὸν ἔχειν οὐ πέφυκε .
πλοῦτοι δὲ καὶ εὐγένειαι προσορίζονται μὲν καὶ τοῖς φαυλοτάτοις ·
εἰ δὲ καὶ μόνοις σπουδαίοις , ἐγκώμια προγόνων καὶ τύχης ἀλλ οὐ τῶν ἐχόντων εἰσίν 0 .
ἀλλ  οὐ δ ἐπὶ τοῖς περὶ τὸ σῶμα μέγα φρονεῖν ἄξιον , ἐν οἷς τὰ ἄλογα ζῷα πλεονεκτεῖ 0 ·
τίς γὰρ ἀνθρώπων ἰσχυρότερος ἢ ῥωμαλεώτερος ταύρου μὲν ἐν ἡμέροις , ἐν δ ἀγρίοις λέοντος 0 1 ;
τίς δ ὀξυωπέστερος ἱέρακος ἢ ἀετοῦ 0 ;
τίς δὲ περὶ ἀκοὴν εὐτυχὴς οὕτως , ὡς τῶν ζῴων τὸ νωθέστατον , ὄνος 0 1 ;
τίς δὲ περὶ τὰς ὀσφρήσεις κυνὸς ἀκριβέστερος , ὅν φασιν οἱ κυνηγετικοὶ ῥινηλατοῦντα τοῖς μακρὰν πτώμασιν εὐσκόπως ἐπιτρέχειν οὐ προϊδόμενον 0 ;
ὅπερ γὰρ ὄψις ἑτέροις , τοῦτο μυκτῆρες κυσὶ θηρευτικοῖς καὶ ἰχνευτικοῖς 0 1 .
ὑγιεινότατά γε μὴν καὶ ὡς ἔνι μάλιστα ἄνοσα πλεῖστα τῶν ἀλόγων ζῴων ἐστίν .
ἐν δὲ τῷ περὶ κάλλους ἀγῶνι καὶ τῶν ἀψύχων ἔνιά μοι δοκεῖ νικᾶν δύνασθαι τὰς ἀνδρῶν ὁμοῦ καὶ γυναικῶν εὐμορφίας καὶ ὑπερβάλλειν , ἀγάλματα καὶ ξόανα καὶ ζωγραφήματα καὶ συνόλως ὅσα γραφικῆς ἔργα καὶ πλαστικῆς ἐν ἑκατέρᾳ τέχνῃ κατορθούμενα , περὶ ἃ σπουδάζουσιν Ἕλληνες ὁμοῦ καὶ βάρβαροι πρὸς κόσμον τῶν πόλεων ἐν τοῖς ἐπιφανεστάτοις χωρίοις ἀνατιθέντες 0 .
μόνον οὖν ἀψευδὲς καὶ βέβαιον ἀγαθὸν ἡ πρὸς θεὸν πίστις , παρηγόρημα βίου , πλήρωμα χρηστῶν ἐλπίδων , ἀφορία μὲν κακῶν , ἀγαθῶν δὲ φορά , κακοδαιμονίας ἀπόγνωσις , γνῶσις εὐσεβείας , κλῆρος εὐδαιμονίας , ψυχῆς ἐν ἅπασι βελτίωσις ἐπερηρεισμένης καὶ ἐφιδρυμένης τῷ πάντων αἰτίῳ καὶ δυναμένῳ μὲν πάντα , βουλομένῳ δὲ τὰ ἄριστα 0 1 .
καθάπερ γὰρ οἱ μὲν δι ὀλισθηρᾶς ὁδοῦ βαδίζοντες ὑποσκελίζονται καὶ πίπτουσιν , οἱ δὲ διὰ ξηρᾶς καὶ λεωφόρου ἀπταίστῳ χρῶνται πορείᾳ , οὕτως οἱ διὰ τῶν σωματικῶν μὲν καὶ τῶν ἐκτὸς τὴν ψυχὴν ἄγοντες οὐδὲν ἀλλ ἢ πίπτειν αὐτὴν ἐθίζουσιν  ὀλισθηρὰ γὰρ ταῦτά γε καὶ πάντων ἀβεβαιότατα  , οἱ δὲ διὰ τῶν κατὰ τὰς ἀρετὰς θεωρημάτων ἐπὶ θεὸν σπεύδοντες ἀσφαλῆ καὶ ἀκράδαντον ὁδὸν εὐθύνουσιν , ὡς ἀψευδέστατα φάναι , ὅτι ὁ μὲν ἐκείνοις πεπιστευκὼς ἀπιστεῖ θεῷ , θεῷ 0 .
ὁ δ ἀπιστῶν ἐκείνοις πεπίστευκε θεῷ .
ἀλλ  οὐ μόνον τὴν πρὸς τὸ ὂν πίστιν αὐτῷ μαρτυροῦσιν οἱ χρησμοί , τὴν βασιλίδα τῶν ἀρετῶν , ἀλλὰ καὶ πρῶτον αὐτὸν ἀπεφήναντο „ πρεσβύτερον “  Gen .
24 , 1  , τῶν πρὸ αὐτοῦ τριπλάσια καὶ πολλαπλάσια ἔτη βιωσάντων , ὧν οὐδένα παρειλήφαμεν ἀξιωθέντα ταύτης τῆς προσρήσεως 0 .
ὁ γὰρ ἀληθείᾳ πρεσβύτερος οὐκ ἐν μήκει χρόνων ἀλλ ἐν ἐπαινετῷ καὶ τελείῳ βίῳ θεωρεῖται .
τοὺς μὲν οὖν αἰῶνα πολὺν τρίψαντας ἐν τῇ μετὰ σώματος ζωῇ δίχα κ αλοκἀγαθίας πολυχρονίους παῖδας λεκτέον , μαθήματα πολιᾶς ἄξια μηδέποτε παιδευθέντας , τὸν δὲ φρονήσεως καὶ σοφίας καὶ τῆς πρὸς θεὸν πίστεως ἐρασθέντα λέγοι τις ἂν ἐνδίκως εἶναι πρεσβύτερον , παρωνυμοῦντα τῷ πρώτῳ .
τῷ γὰρ ὄντι πρῶτος ὁ σοφὸς τοῦ ἀνθρώπων γένους , ὡς κυβερνήτης μὲν ἐν νηΐ , ἄρχων δ ἐν πόλει , στρατηγὸς δ ἐν πολέμῳ , καὶ ψυχὴ μὲν ἐν σώματι , νοῦς δ  ἐν ψυχῇ , καὶ πάλιν οὐρανὸς μὲν ἐν κόσμῳ , θεὸς δ ἐν οὐρανῷ 0 1 2 .
ὃς τῆς πρὸς αὐτὸν πίστεως ἀγάμενος τὸν ἄνδρα πίστιν ἀντιδίδωσιν αὐτῷ , τὴν δι ὅρκου βεβαίωσιν ὧν ὑπέσχετο δωρεῶν , οὐκέτι μόνον ὡς ἀνθρώπῳ θεός , ἀλλὰ καὶ ὡς φίλος γνωρίμῳ διαλεγόμενος 0 ·
φησὶ γὰρ " κατ  ἐμαυτοῦ ὤμοσα “  Gen .
22 , 16  , παρ ᾧ ὁ λόγος ὅρκος ἐστίν , ἕνεκα τοῦ τὴν διάνοιαν ἀκλινῶς καὶ παγίως ἔτι μᾶλλον ἢ πρότερον ἐρηρεῖσθαι 0 .
πρεσβύτερος μὲν οὖν καὶ πρῶτος ἔστι τε καὶ λεγέσθω ὁ ἀστεῖος , νεώτερος δὲ καὶ ἔσχατος πᾶς ἄφρων , τὰ νεωτεροποιὰ καὶ ἐν ἐσχατιαῖς ταττόμενα μετιών 0 .
ταῦτα μὲν οὖν ἐπὶ τοσοῦτον εἰρήσθω .
τῷ δὲ πλήθει καὶ μεγέθει τῶν ἐπαίνων ἐπιτιθεὶς ὥσπερ τινὰ κεφαλὴν τοῦ σοφοῦ φησιν , ὅτι τὸν θεῖον νόμον καὶ τὰ θεῖα προστάγματα πάντα ἐποίησεν ὁ ἀνὴρ οὗτος  Gen .
26 , 5  , οὐ γράμμασιν ἀναδιδαχθείς , ἀλλ  ἀγράφῳ τῇ φύσει σπουδάσας ὑγιαινούσαις καὶ ἀνόσοις ὁρμαῖς ἐπακολουθῆσαι ·
περὶ δὲ ὧν ὁ θεὸς ὁμολογεῖ , τί προσῆκεν ἀνθρώπους ἢ βεβαιότατα πιστεύειν ;
τοιοῦτος ὁ βίος τοῦ πρώτου καὶ ἀρχηγέτου τοῦ ἔθνους ἐστίν , ὡς μὲν ἔνιοι φήσουσι , νόμιμος , ὡς δ ὁ παρ ἐμοῦ λόγος ἔδειξε , νόμος αὐτὸς ὢν καὶ θεσμὸς ἄγραφος .
τρεῖς μέν εἰσιν ἰδέαι , δι ὧν τὸ ἄριστον τέλος , μάθησις , φύσις , ἄσκησις , τρεῖς δὲ καὶ σοφῶν οἱ πρεσβύτατοι κατὰ Μωυσῆν ἐπώνυμοι τούτων 0 ·
ὧν τοὺς βίους ἀναγεγραφώς , τόν τε ἐκ διδασκαλίας καὶ τὸν αὐτομαθῆ καὶ τὸν ἀσκητικόν , τέταρτον κατὰ τὸ ἑξῆς ἀναγράψω τὸν πολιτικόν , οὗ πάλιν ἐπώνυμον ἕνα τῶν φυλάρχων διασυνίστησιν ἐκ πρώτης ἡλικίας συγκροτηθέντα .
ἤρξατο μέντοι συγκροτεῖσθαι περὶ ἔτη γεγονὼς ἑπτακαίδεκα τοῖς κατὰ ποιμενικὴν θεωρήμασιν , ἃ συνᾴδει τοῖς περὶ πόλιν ·
ὅθεν οἶμαι καὶ τὸ ποιητικὸν γένος " ποιμένας λαῶν “ τοὺς βασιλεῖς εἴωθεν ὀνομάζειν ·
ὁ γὰρ τὴν ποιμενικὴν κατωρθωκὼς ἄριστος ἂν εἴη καὶ βασιλεύς , τῆς καλλίστης ζῴων ἀγέλης , ἀνθρώπων , τὴν ἐπιμέλειαν ἐν ταῖς ἐλάττονος σπουδῆς ἀξίαις ἀναδιδαχθείς ·
καὶ καθάπερ τῷ μέλλοντι πολεμαρχεῖν καὶ στρατηγεῖν ἀναγκαιότατον αἱ περὶ τὰ κυνηγέσια μελέται , τὸν αὐτὸν τρόπον καὶ οἷς ἐλπὶς ἐπιτροπεῦσαι πόλεως οἰκειότατον ποιμενικὴ προάγων τις οὖσα ἐπιστασίας καὶ στρατηγίας 0 1 .
ἐνορῶν οὖν ὁ πατὴρ αὐτῷ φρόνημα εὐγενὲς καὶ μεῖζον ἢ κατ ἰδιώτην ἐθαύμαζε καὶ περιεῖπε καὶ τῶν ἄλλων υἱῶν μᾶλλον ἔστεργεν , ἐπειδὴ ὀψίγονος ἦν , ὅπερ οὐδενὸς ἧττον ἀγωγόν ἐστιν εἰς εὔνοιαν 0 ·
καὶ ἅτε φιλόκαλος ὢν ἐζωπύρει τὴν τοῦ παιδὸς φύσιν ἐξαιρέτοις καὶ περιτταῖς ἐπιμελείαις , ἵνα μὴ ἐντύφηται μόνον , ἀλλὰ καὶ θᾶττον ἐκλάμψῃ .
φθόνος δὲ ὁ ἀεὶ ταῖς μεγάλαις εὐπραγίαις ἀντίπαλος καὶ τότε πᾶσι τοῖς μέρεσιν οἰκίαν κατορθοῦσαν ἐπιθέμενος διέστησε καθ ἑνὸς πολλοὺς ἀδελφοὺς ἀλείψας , οἳ τῇ πρὸς ἐκεῖνον εὐνοίᾳ τοῦ πατρὸς ἰσόρροπον δύσνοιαν ἐπεδείκνυντο μισοῦντες ὅσον ἐστέργετο ·
τὸ δὲ μῖσος οὐκ ἐξελάλουν , ἀλλ ἐν ἑαυτοῖς ἐταμίευον , ὅθεν εἰκότως ἀργαλεώτερον ἐφύετο ·
τὰ γὰρ στεγόμενα πάθη μὴ διαπνέοντα τοῖς ἐπισχοῦσι λόγοις βαρύτερα 0 .
χρώμενος οὖν ἀκάκοις τοῖς ἤθεσι καὶ τὴν ὑποικουροῦσαν ἔχθραν ἐκ τῶν ἀδελφῶν οὐ συνιείς , ὄναρ ἰδὼν αἴσιον , ὡς δὴ εὔνοις διηγεῖται · "
ἔδοξα " γάρ φησιν " ἀμήτου καιρὸν ἐφεστάναι καὶ πάντας ἡμᾶς ἀφικομένους εἰς τὸ πεδίον ἐπὶ τὴν τοῦ καρποῦ συλλογὴν δρέπανα λαβόντας θερίζειν , αἰφνίδιον δὲ τὸ μὲν ἐμὸν δράγμα ὑπανίστασθαι καὶ μετεωρισθὲν ὀρθοῦσθαι , τὰ δὲ ὑμέτερα ὥσπερ ἀπὸ συνθήματος ἐπιδραμόντα τεθηπέναι καὶ μετὰ τιμῆς τῆς πάσης προσκυνεῖν “ .
οἱ δὲ εἰς σύνεσιν ἀκριβεῖς καὶ δεινοὶ διὰ συμβόλων ἰχνηλατῆσαι πρᾶγμ ἀδηλούμενον εἰκόσι στοχασμοῖς „ μὴ νομίζεις “ ἔφασαν " ἔσεσθαι βασιλεὺς ἡμῶν καὶ κύριος ;
ταῦτα γὰρ διὰ τῆς κατεψευσμένης φαντασίας ὑπαινίττῃ .
“ τὸ δὲ μῖσος ἔτι μᾶλλον ἐζωπυρεῖτο προσλαμβάνον ἀεί τινα καινὴν πρόφασιν εἰς συναύξησιν .
ὁ δὲ οὐδὲν ὑπιδόμενος ὀλίγαις ὕστερον ἡμέραις ὄναρ ἰδὼν ἕτερον καταπληκτικώτερον τοῦ προτέρου τοῖς ἀδελφοῖς ἀνέφερεν ·
ᾤετο γὰρ ἥλιον καὶ σελήνην καὶ ἕνδεκα ἀστέρας ἥκοντας προσκυνεῖν αὑτόν , ὡς τὸν πατέρα θαυμάσαντα τὸ γεγονὸς ἐναποθέσθαι τῇ διανοίᾳ ταμιεύοντα καὶ σκοπούμενον τὸ ἐσόμενον .
ἐμβριθῶς δ ἐνουθέτει τὸν παῖδα κατὰ δέος τοῦ μή τι διαμαρτεῖν καί φησιν ·
„ ἆρα δυνησόμεθα ἐγὼ καὶ ἡ μήτηρ καὶ οἱ ἀδελφοὶ προσκυνῆσαί σε ;
διὰ μὲν γὰρ ἡλίου τὸν πατέρα , διὰ δὲ σελήνης τὴν μητέρα , διὰ δὲ τῶν ἕνδεκα ἀστέρων τοὺς ἕνδεκα ἀδελφοὺς ὑποσημαίνειν ἔοικας  0 1 2 ·
ὃ μη δὲ εἰς νοῦν ποτε ἔλθοι τὸν σόν , ὦ παῖ , λαθοῦσα δὲ καὶ ἡ μνήμη τῶν φανέντων ὑπεξέλθοι ·
τὸ γὰρ τὴν ἐπὶ τοῖς οἰκείοις ἐλπίζειν καὶ καραδοκεῖν ἡγεμονίαν ἀπευκτὸν ἄγαν παρ ἐμοὶ κριτῇ , νομίζω δὲ καὶ παρὰ πᾶσιν , ὅσοις ἰσότητος μέλει καὶ συγγενικῶν δικαίων 0 .
“ εὐλαβηθεὶς δ ὁ πατήρ , μή τις ἐκ τῆς συνδιαιτήσεως ἐπιγένηται ταραχὴ καὶ στάσις τοῖς ἀδελφοῖς μνησικακοῦσιν ὑπὲρ τῶν ὀνειράτων τῷ θεασαμένῳ , τοὺς μὲν ἐκπέμπει ποιμανοῦντας , τὸν δὲ οἴκοι παρεφύλαττεν ἄχρι καιροῦ τοῦ προσήκοντος , εἰδὼς ὅτι τῶν τῆς ψυχῆς παθῶν καὶ νοσημάτων λέγεται εἶναι χρόνος ἰατρός , ἱκανὸς καὶ πένθος ἀνελεῖν καὶ θυμὸν σβέσαι καὶ φόβον θεραπεῦσαι ·
πάντα γὰρ ἐξευμαρίζει καὶ ὅσα κατὰ τὴν φύσιν δυσίατα 0 .
ὡς δ ἐτόπασε μηδὲν ἔτι ταῖς διανοίαις αὐτῶν ἔχθος ὑποικουροῦν , ἐκπέμπει τὸν υἱὸν ἅμα μὲν τοὺς ἀδελφοὺς ἀσπασόμενον , ἅμα δὲ καὶ δηλώσοντα , πῶς ἔχουσιν αὐτοί τε καὶ αἱ τῶν θρεμμάτων ἀγέλαι .
ταύτην τὴν ὁδὸν ἀρχὴν συνέβη γενέσθαι μεγάλων κακῶν τε αὖ καὶ ἀγαθῶν παρ ἐλπίδας ἑκατέρων .
ὁ μὲν γὰρ ταῖς ἐπισκήψεσι πειθαρχῶν τοῦ πατρὸς ᾔει πρὸς τοὺς ἀδελφούς , οἱ δὲ μακρόθεν ἀφικνούμενον ἰδόντες ἄλλος ἄλλῳ διελάλουν οὐδὲν εὔφημον , ὁπότε οὐ δ ὀνομαστὶ προσαγορεύειν ἠξίουν αὐτόν , ἀλλ ὀνειροπλῆγα καὶ " ἐνυπνιαστὴν " καὶ τοιαῦτα ἐπεφήμιζον καὶ ἐπὶ τοσοῦτον προῆγον ὀργῆς , ὥστε καὶ τὸν ἐπ αὐτῷ φόνον οὐ πάντες ἀλλ  οἱ πλείους ἐβούλευον καὶ ὑπὲρ τοῦ μὴ καταφωραθῆναι ῥιπτεῖν ἀνελόντες ἐγνώκεσαν εἰς ὄρυγμα γῆς βαθύτατον ·
πολλαὶ δέ εἰσι περὶ τὸν τόπον ὕδατος ὀμβρίου δεξαμεναί .
καὶ μικροῦ τὸ μέγιστον ἄγος , ἀδελφοκτονίαν , εἰργάσαντο , εἰ μὴ παρηγορίαις τοῦ πρεσβυτάτου μόλις ἐπείσθησαν , ὃς παρῄνει μὴ ἐφάψασθαι τοῦ μιάσματος , ἀλλ αὐτὸ μόνον εἰς ἓν τῶν ὀρυγμάτων ῥῖψαι , διανοούμενός τι σωτήριον , ἵνα λαβὼν μετὰ τὴν ἀναχώρησιν ἀπαθῆ παντὸς κακοῦ παραπέμψῃ τῷ πατρί .
συναινεσάντων δέ , ὁ μὲν προσιὼν ἠσπάζετο , οἱ δὲ ὡς πολέμιον συλλαβόντες ἀπαμπίσχουσι τὴν ἐσθῆτα καὶ τὸν μὲν καθιμῶσιν εἰς βαθεῖς βόθρους , τὴν δ ἐρίφου αἵματι φοινίξαντες διαπέμπονται τῷ πατρὶ πρόφασιν ὡς ὑπὸ θηρίων δαπανηθέντος .
ἐκείνῃ δὲ τῇ ἡμέρᾳ κατά τινα συντυχίαν ἔμποροί τινες ὡδοιπόρουν τῶν ἔθος ἐχόντων ἀπ Ἀραβίας εἰς Αἴγυπτον κομίζειν φόρτον ·
οἷς ἀνελκύσαντες τὸν ἀδελφὸν πιπράσκουσιν , ἡγησαμένου τὴν γνώμην τοῦ καθ ἡλικίαν τετάρτου ·
καὶ γὰρ οὗτός μοι δοκῶ δείσας , μή ποθ ὑπὸ τῶν ὀργὴν ἀμείλικτον ἐπ αὐτῷ ζωπυρούντων δολοφονηθῇ , συνεβούλευσεν ἀποδόσθαι δουλείαν ὑπαλλαττόμενος θανάτου , κουφότερον κακὸν μείζονος .
ὁ δὲ πρεσβύτατος  οὐ γὰρ παρῆν πιπρασκομένου  διακύψας καὶ μὴ κατιδών , ὃν ἀπολελοίπει πρὸ μικροῦ , ἐβόα καὶ ἐκεκράγει καὶ τὰς ἐσθῆτας περιρρηξάμενος ἄνω καὶ κάτω καθάπερ ἐμμανὴς ἐφέρετο τὰς χεῖρας κροτῶν καὶ τὰς τρίχας τίλλων , „ τί πέπονθε ;
“ λέγων · "
εἴπατε , ζῇ ἢ τέθνηκεν ;
εἰ μὲν οὐκ ἔστι , δείξατέ μοι τὸν νεκρόν , ἵν  ἐπιδακρύσας τῷ πτώματι λωφήσω τῆς συμφορᾶς ·
ἰδὼν κείμενον παρηγορηθήσομαι .
τί καὶ νεκρῷ μνησικακοῦμεν ;
πρὸς τοὺς ἐκποδὼν φθόνος οὐδεὶς φύεται .
εἰ δὲ ζῇ , ποῖ γῆς ἀπελήλυθε ;
φυλάττεται παρὰ τίσιν ;
οὐ γὰρ δὴ κ ἀγὼ καθάπερ ἐκεῖνος ἐν ὑποψίαις εἰμί , ὡς ἀπιστεῖσθαι 0 .
“ εἰπόντων δ ὅτι πέπραται καὶ τὴν τιμὴν ἐπιδεικνυμένων , „ καλὴν ἐμπορίαν “ εἶπεν " ἐστείλασθε ·
τὰ κέρδη διανειμώμεθα ·
τοῖς ἀνδραποδισταῖς περὶ κακίας ἄθλων ἁμιλλησάμενοι στεφανηφορῶμεν , προσυπερβάλλοντες αὐτοὺς ὠμότητι σεμνυνώμεθα ·
κατὰ ἀλλοτρίων ἐκεῖνοι συντίθενται , κατὰ δ  οἰκειοτάτων καὶ φιλτάτων ἡμεῖς 0 .
κεκαινούργηται μέγα ὄνειδος , περιβόητος αἰσχύνη .
μνημεῖα κ αλοκἀγαθίας οἱ πατέρες ἡμῶν πανταχοῦ τῆς οἰκουμένης ἀπέλιπον , ἀπολείψομεν καὶ ἡμεῖς ἀπιστίας καὶ μισανθρωπίας ἀθεραπεύτους διαβολάς ·
φθάνουσι γὰρ αἱ τῶν μεγαλουργηθέντων φῆμαι πανταχόσε , τῶν μὲν ἐπαινετῶν θαυμαζόμεναι , τῶν δ ὑπαιτίων ψόγου καὶ κατηγορίας τυγχάνουσαι .
τίνα ἄρα τρόπον ὁ πατὴρ ἡμῶν τὴν περὶ τῶν συμβεβηκότων ἀκοὴν δέξεται ;
τρισμακαρίῳ καὶ τρισευδαίμονι τὸν καθ  ἡμᾶς βίον ἀβίωτον παρέσχησθε .
τὸν πραθέντα τῆς δουλείας ἢ τοὺς πεπρακότας τῆς ὠμότητος οἰκτιεῖται ;
πολὺ μᾶλλον εὖ οἶδα ἡμᾶς , ἐπεὶ καὶ τοῦ ἀδικεῖσθαι τὸ ἀδικεῖν χαλεπώτερον 0 ·
τὸ μὲν γὰρ δυσὶ βοηθεῖται τοῖς μεγίστοις , ἐλέῳ καὶ ἐλπίδι , τὸ δ οὐδετέρου μετέχον ἅπασιν ἡττᾶται τοῖς κριταῖς .
ἀλλὰ τί ταῦτα θρηνῶν ἀπηχῶ ;
βέλτιον ἡσυχάζειν , μὴ καὶ αὐτὸς παραπολαύσω τινὸς ἀπευκτοῦ 0 ·
τραχύτατοι γάρ ἐστε εἰς ὀργὴν καὶ ἀπαραίτητοι καὶ πνεῖ λαμπρὸς ἔτι ὁ ἐν ἑκάστῳ θυμός .
“ ὡς δ ἤκουσεν ὁ πατὴρ οὐ τ ἀληθές , ὅτι πέπραται ὁ υἱὸς αὐτοῦ , τὸ δὲ ψεῦδος , ὅτι τέθνηκε καὶ ὡς ὑπὸ θηρίων ἐξανάλωται , πληχθεὶς τὰ μὲν ὦτα διὰ τῶν λεγομένων , τοὺς δ ὀφθαλμοὺς διὰ τοῦ φανέντος  ὁ γὰρ χιτὼν αὐτοῦ κατεσχισμένος καὶ κατῃκισμένος καὶ πολλῷ αἵματι πεφοινιγμένος ἐκεκόμιστο  , συγχυθεὶς ὑπὸ τῆς περιπαθήσεως ἀχανὴς ἐπὶ πλεῖστον χρόνον ἔκειτο , μη δ ὅσον τὴν κεφαλὴν ἐπᾶραι δυνάμενος , θλιβούσης καὶ ἐκτραχηλιζούσης τῆς συμφορᾶς 0 .
εἶθ  ὥσπερ τινὰ πηγὴν δακρύων ἐξαίφνης ἀνιεὶς μετ οἰμωγῆς πικρᾶς παρειὰς καὶ γένεια καὶ στέρνα κατένιπτε καὶ τὰς περὶ αὑτὸν ἐσθῆτας ἅμα τοιαῦτ ἐπιλέγων ·
„ οὐχ ὁ θάνατός με λυπεῖ , τέκνον , ἀλλ ὁ τούτου τρόπος ·
εἰ ἐπὶ γῆς ἐτάφης τῆς σῆς , παρηγορούμην , ἐθεράπευσα , ἐνοσήλευσα πρότερον , ἀποθνῄσκοντι τελευταίων ἀσπασμῶν ἐκοινώνησα , τοὺς ὀφθαλμοὺς συνέκλεισα , ἐπεδάκρυσα κειμένῳ τῷ νεκρῷ , πολυτελῶς ἐκήδευσα , τῶν νομιζομένων οὐδὲν παρέλιπον .
ἀλλ  εἰ καὶ ἐπὶ τῆς ξένης , εἶπον ἄν 0 ·
τὸ οἰκεῖον ὄφλημα τῆς φύσεως ἀπολαβούσης , ὦ οὗτος , μὴ κατήφει ·
πρὸς ζῶντας αἱ πατρίδες , ἀποθανόντων δὲ πᾶσα γῆ τάφος 0 ·
ὠκύμορος οὐδεὶς ἢ πάντες ἄνθρωποι , καὶ γὰρ ὁ μακροβιώτατος ὀλιγοχρόνιος ἀντεξεταζόμενος αἰῶνι 0 .
εἰ δὲ δὴ καὶ βιαίως καὶ ἐξ ἐπιβουλῆς ἔδει θνῄσκειν , ἦν ἄν μοι κουφότερον κακόν , ὑπ ἀνθρώπων ἀναιρεθέντος , οἳ κτείναντες νεκρὸν ἂν ἠλέησαν , ὡς ἐπαμήσασθαι κόνιν καὶ τὸ σῶμα συγκρύψαι ·
εἰ δὲ καὶ πάντων ἐγεγένηντο ὠμότατοι , τί πλέον εἶχον ἢ ῥίψαντες ἄταφον ἀπαλλάττεσθαι 0 ;
τῶν δ ἐν ὁδῷ παριόντων ἴσως τις ἐπιστὰς καὶ θεασάμενος , οἶκτον τῆς κοινῆς λαβὼν φύσεως , ἐπιμελείας καὶ ταφῆς ἠξίωσε .
νυνὶ δ  , ὡς λόγος , ἀτιθάσοις καὶ σαρκοβόροις θηρσὶν εὐωχία καὶ θοίνη γέγονας γευσαμένοις καὶ ἑστιαθεῖσι τῶν ἐμῶν σπλάγχνων .
ἀθλητής εἰμι τῶν ἀβουλήτων , εἰκῇ γεγύμνασμαι πολλαῖς κακοπαθείαις , ἀλώμενος , ξενιτεύων , θητεύων , ἀναγκαζόμενος , ἄχρι καὶ ψυχῆς ἐπιβουλευόμενος ὑφ ὧν ἥκιστ  ἐχρῆν ·
καὶ πολλὰ μὲν εἶδον , πολλὰ δ ἤκουσα , μυρία δ αὐτὸς ἔπαθον τῶν ἀνηκέστων , ἐφ οἷς παιδευθεὶς μετριοπαθεῖν οὐκ ἐγνάμφθην ·
ἀλλ  οὐδὲν τοῦ συμβεβηκότος ἀφορητότερον , ὅ μου τὴν ῥώμην τῆς ψυχῆς ἀνατέτροφε καὶ καθῄρηκε 0 .
τί γὰρ μεῖζον ἢ οἰκτρότερον πένθος 0 ;
ἡ μὲν ἐσθὴς τοῦ παιδὸς διακεκόμισταί μοι τῷ πατρί , τοῦ δὲ οὐ μέρος , οὐ μέλος , οὐ βραχὺ λείψανον 0 1 ·
ἀλλ ὁ μὲν ὅλος δι ὅλων δεδαπάνηται μη δὲ ταφῆς δυνηθεὶς μεταλαχεῖν , ἡ δ οὐδ  ἂν εἰσπεμφθῆναί μοι δοκεῖ τὸ παράπαν , εἰ μὴ πρὸς ἀνίας ὑπόμνησιν καὶ ὧν ὑπέμεινε καίνωσιν , εἰς ἀλήστους καὶ συνεχεῖς ἐμοὶ συμφοράς .
“ καὶ ὁ μὲν τοιαῦτ ἀπωδύρετο .
οἱ δ  ἔμποροι πιπράσκουσι τὸν παῖδα ἐν Αἰγύπτῳ τῶν εὐνούχων τινὶ τοῦ βασιλέως , ὅς ἐστιν ἀρχιμάγειρος .
ἄξιον μέντοι μετὰ τὴν ῥητὴν διήγησιν καὶ τὰ ἐν ὑπονοίαις προσαποδοῦναι 0 ·
σχεδὸν γὰρ τὰ πάντα ἢ τὰ πλεῖστα τῆς νομοθεσίας ἀλληγορεῖται .
ὁ τοίνυν ἐπικρινόμενος τρόπος παρὰ μὲν Ἑβραίοις Ἰωσὴφ καλεῖται , παρὰ δ Ἕλλησι " κυρίου πρόσθεσις “ , εὐθυβολώτατον ὄνομα καὶ τῷ δηλουμένῳ πράγματι οἰκειότατον 0 ·
προσθήκη γάρ ἐστι τῆς τὸ κῦρος ἁπάντων ἀνημμένης φύσεως ἡ κατὰ δήμους πολιτεία .
ἡ μὲν γὰρ μεγαλόπολις ὅδε ὁ κόσμος ἐστὶ καὶ μιᾷ χρῆται πολιτείᾳ καὶ νόμῳ ἑνί ·
λόγος δέ ἐστι φύσεως προστακτικὸς μὲν ὧν πρακτέον , ἀπαγορευτικὸς δὲ ὧν οὐ ποιητέον ·
αἱ δὲ κατὰ τόπους αὗται πόλεις ἀπερίγραφοί τέ εἰσιν ἀριθμῷ καὶ πολιτείαις χρῶνται διαφερούσαις καὶ νόμοις οὐχὶ τοῖς αὐτοῖς , ἄλλα γὰρ παρ ἄλλοις ἔθη καὶ νόμιμα παρεξευρημένα καὶ προστεθειμένα 0 .
αἴτιον δὲ τὸ ἄμικτον καὶ ἀκοινώνητον οὐ μόνον Ἑλλήνων πρὸς βαρβάρους ἢ βαρβάρων πρὸς Ἕλληνας , ἀλλὰ καὶ τὸ ἑκατέρου γένους ἰδίᾳ πρὸς τὸ ὁμόφυλον 0 1 ·
εἶθ ὡς ἔοικε τὰ ἀναίτια αἰτιώμενοι , καιροὺς ἀβουλήτους , ἀγονίαν καρπῶν , τὸ λυπρόγεων , τὴν θέσιν ὅτι παράλιος ἢ μεσόγειος ἢ κατὰ νῆσον ἢ κατὰ ἤπειρον ἢ ὅσα τούτοις ὁμοιότροπα , τ ἀληθὲς ἡσυχάζουσιν 0 ·
ἔστι δ ἡ πλεονεξία καὶ ἡ πρὸς ἀλλήλους ἀπιστία , δι ἃς οὐκ ἀρκεσθέντες τοῖς τῆς φύσεως θεσμοῖς τὰ δόξαντα συμφέρειν κοινῇ τοῖς ὁμογνώμοσιν ὁμίλοις ταῦτα νόμους ἐπεφήμισαν .
ὥστε εἰκότως προσθῆκαι μᾶλλον αἱ κατὰ μέρος πολιτεῖαι μιᾶς τῆς κατὰ τὴν φύσιν 0 1 ·
προσθῆκαι μὲν γὰρ οἱ κατὰ πόλεις νόμοι τοῦ τῆς φύσεως ὀρθοῦ λόγου , προσθήκη δέ ἐστι πολιτικὸς ἀνὴρ τοῦ βιοῦντος κατὰ φύσιν 0 .
οὐκ ἀπὸ σκοποῦ μέντοι καὶ χιτῶνα ποικίλον ἀναλαμβάνειν λέγεται  Gen .
ποικίλον γὰρ πολιτεία καὶ πολύτροπον , μυρίας ὅσας ἐνδεχομένη μεταβολάς , προσώποις , πράγμασιν , αἰτίαις , πράξεων ἰδιότησι , καιρῶν καὶ τόπων διαφοραῖς 0 .
ὥσπερ γὰρ κυβερνήτης ταῖς τῶν πνευμάτων μεταβολαῖς συμμεταβάλλει τὰς πρὸς εὔπλοιαν βοηθείας , εὐθύνων τὸ σκάφος οὐχ ἑνὶ τρόπῳ , καὶ ἰατρὸς οὐ μιᾷ χρῆται θεραπείᾳ πρὸς ἅπαντας τοὺς κάμνοντας , ἀλλ οὐ δὲ πρὸς ἕνα , τοῦ πάθους μὴ ἐπιμένοντος , ἀλλ ἐπιτηρῶν ἀνέσεις , ἐπιτάσεις , πληρώσεις , κενώσεις , αἰτίων μεταβολὰς ποικίλλει ταῦτα πρὸς σωτηρίαν ποτὲ μὲν ταυτὶ ποτὲ δὲ ταυτὶ προσφέρων , οὕτως , οἶμαι , καὶ τὸν πολιτικὸν ἀναγκαῖον εἶναί τινα πολυειδῆ καὶ πολύμορφον , ἕτερον μὲν κατ  εἰρήνην , ἕτερον δ ἐν πολέμῳ , ἄλλον δὲ ἐπισυνισταμένων ὀλίγων ἢ πολλῶν , τῶν μὲν ὀλίγων εὐτόνως κατεξανιστάμενον , μετὰ δὲ πειθοῦς τοῖς πολλοῖς ὁμιλοῦντα , καὶ ὅπου μὲν μετὰ κινδύνου τὸ εἶναι , διὰ τὸ κοινωφελὲς φθάνοντα τοὺς ἄλλους αὐτουργίᾳ , ὅπου δὲ πόνων ἡ σκέψις , ἑτέροις ὑπηρετεῖν ἐξιστάμενον 0 1 2 .
εὖ μέντοι τὸ φάναι πιπράσκεσθαι τὸν ἄνθρωπον 0 ·
ὁ μὲν γὰρ δημοκόπος καὶ δημηγόρος ἀναβὰς ἐπὶ τὸ βῆμα , καθάπερ τὰ πιπρασκόμενα τῶν ἀνδραπόδων , δοῦλος ἀντ ἐλευθέρου γίνεται διὰ τῶν τιμῶν , ἃς δοκεῖ λαμβάνειν , ἀπαχθεὶς ὑπὸ μυρίων δεσποτῶν 0 .
ὁ δ αὐτὸς καὶ θηριάλωτος εἰσάγεται ·
θηρίον δὲ ἀτίθασον ἡ λοχῶσα κενοδοξία συναρπάζουσα καὶ διαφθείρουσα τοὺς χρωμένους 0 .
οἱ δ ὠνησάμενοι καὶ πιπράσκουσιν ·
οὐ γὰρ εἷς δεσπότης τῶν πολιτευομένων , ἀλλ ὄχλος , ἐξ ἑτέρων ἕτεροι κατά τινας ἐφεδρείας καὶ διαδοχάς 0 1 2 ·
οἱ δὲ τρίπρατοι κακῶν θεραπόντων τρόπον ἀλλάττουσι τοὺς κυρίους οὐχ ὑπομένοντες τοὺς προτέρους διὰ τὴν ἁψίκορον καὶ φιλόκαινον τῶν ἠθῶν ἀνωμαλίαν .
τοσαῦτα καὶ περὶ τούτων 0 .